
Edition
 ⟨1⟩ siddhaM
1. Vasantatilakā
ye(n)edam udbhava-nirodha-paraṁparāyāṁ
magnaṁ jagad vividha-duẖkha-nirantarāyāM
tittrāsunā tripadi¿r?⟨k⟩o niradeśi dharmmas
tasmai namo ⟨’⟩stu sugatā(ya gatāya) śāntiM
2. Upajāti
⟨2⟩ guptānvaya-vyomani candrakalpaḥ
śrī-candragupta-prathitābhidhānaḥ
Asīn nr̥po loka-vilocanānāṁ
navoditaś candra Ivāpaharttā
3. Upajāti
bhuvaḥ patī(nāṁ bhu)vi (bhū)patitvam
ācchidya ⟨3⟩ dhī-vikkrama-sādhanena
nādyāpi mokṣaṁ samupaiti yena
sva-vaṁśya-pāśair avapāśitā bhūḥ
4. Upajāti
govindavat khyāta-guṇa-prabhāvo
govindaguptorjji⟨ta⟩-nā(ma-dhe)yaM
vasundhareśa⟨4⟩s tanayaṁ prajajñe
sa dity-adit(y)os tanayais sarūpaM
5. Upajāti
yasmin nr̥pair astam-ita-pratāpaiś
śirobhir āliṅgita-pāda-padme|
vicāra-dolā(ṁ) vibudhādhipo ⟨’⟩pi
śaṅkā-parītaḥ ⟨5⟩ samupāruroha
6. Upajāti
sen(ā)patis tasya babhūva nāmnā
vāyv-ādinā rakṣita-paścimena
yasyāri-se(nā)s samupetya senāṁ
na kasyacil locana-mārggam īyuḥ
7. Upajāti
śaucānu⟨6⟩rāga-vya{ṁ}vasāya-medhā-
dākṣya-kṣamādiṅ guṇa-rāśim ekaḥ
yaśaś ca yaś candra-marīci-gauraṁ
dadhāra dhārādhara-dhīra-ghoṣaḥ
8. Upajāti
Udīcya-bhūbhr̥t-kula-candrikāyāṁ
sa rā(ja)putryā(ṁ) ⟨7⟩ janayāṁ babhūva(|)
nāmnātmajaṁ dattabhaṭaṁ guṇānāṁ
kīrtteś ca yo ⟨’⟩bhūn nilayaḥ pi(te)va(|)
9. Upajāti
dāne dhaneśaṁ dhiyi vāci ceśaṁ
ratau smaraṁ saṁyati pāśa-pāṇiM
yam artthi⟨8⟩-vidvat-pramadāri-varggās
sambhāvayāṁ cakkrur anekadhaikaM
10. Upajāti
guptānvayāri-druma-dhūmaketuḥ
prabhākaro bhūmipatir yyam enaM
sveṣām balānāṁ baladeva-vīryyaṁ
guṇā⟨9⟩nurāgād adhipaṁ cakāra|
11. Upajāti
cikīrṣuṇā pratyupakāra-leśaṁ
tenaiṣa pitroḥ śubha-yoga-siddhyai|
stūpa-prapārāma-varair upetaḥ
kūpo ⟨’⟩rṇṇavāgādha-jalo (n)yakhāni|
12. Upajāti
yasmi⟨10⟩n suhr̥t-saṅgama-śītalañ ca
mano munīnām iva nirmmalaṁ ca|
vaco gurūṇām iva cāmbu patthyaṁ
pepīyamānaḥ sukham eti lokaḥ|
13. Upajāti
śaran-niśā-nātha-karāmalāyā
⟨11⟩ vikkhyāpake mālava-va¿ṅ?śa-kīrtteḥ|
śarad-gaṇe pañcaśate vyatīte
tri-ghātitāṣṭābhyadhike kkrameṇa|
14. Upajāti
bhr̥ṅgāṅga-bhārālasa-bāla-padme
kāle prapanne ramaṇīya-sāle|
⟨12⟩ gatāsu deśāntarita-priyāsu
priyāsu kāma-jvalanāhutitvaM
15. Upajāti
nātyuṣṇa-śītānila-kampiteṣu
pravr̥tta-mattānyabhr̥ta-sva¿t?⟨n⟩eṣu|
priyādharoṣṭhāruṇa-pallaveṣu
⟨13⟩ navāṁ va(ha)tsūpavaneṣu kānti(M)
16. Upajāti
yo dhātu-mātre hata-dhātu-doṣaḥ
sarvva-kriyā-siddhim uvāca tasya|
kundendu-śubhro ⟨’⟩bbhra-vighr̥ṣṭa-yaṣṭir
ayaṁ kr̥to dhātu-dharaḥ sa-kūpaḥ|
17. Pr̥thvī
⟨14⟩ Aneka-sarid-aṅganāṅga-paribhoga-nityotsavo
mahārṇṇava Ivāmbu¿t?⟨n⟩o nicaya Eṣa mā bhū⟨t⟩ kṣayī|
surāsura-naroragendra-mahito ⟨’⟩py ayaṁ dhātu-dhr̥k
paraitu sama⟨15⟩-kālatām amara-bhūdharārkkendubhiḥ|
18. Anuṣṭubh
stūpa-kūpa-prapārāmā
ye caite parikīrttitāḥ
loko¿n?⟨t⟩tara-vihārasya
sīmni te ⟨’⟩bhyantarīkr̥tā⟨ḥ⟩||
ravilasya kr̥tiḥ|

